Inleidende Differensiaal- en Integraalrekening
Hierdie module handel hoofsaaklik oor Kalkulus. Die volgende onderwerpe word behandel: Getallestelsels; ongelykhede en absolute waardes; funksies; wiskundige induksie; die Binomiaalstelling; differensiasie en toepassings daaarvan (skets van grafieke, optimering, Newton se metode, ens); onbepaalde en bepaalde integrasie; integrasietegnieke (substitusie); inverse funksies; eksponensiële en logaritmiese funksies.
38571 115 (15) Ingenieurswiskunde 115
Jaargang 1, semester 1 van die programme in alle ingenieursdissiplines
Doseerbelading: 5 voorlesings, 1 tutoriaal van 2.0 uur per week.
Prof S Wagner, Bedryfsielkunde/Wiskundegebou 1008D, e-pos: swagner@sun.ac.za
Dr C Naude Bedryfsielkunde/Wiskundegebou 1023C, e-pos: cnaude@sun.ac.za
Dr D Ralaivaosaona, Bedryfsielkunde/Wiskundegebou 3004, e-pos: naina@sun.ac.za
Voorgeskrewe handboek: James Stewart, Calculus (7th Edition)
Aanvullende klasnotas oor sekere onderwerpe.
Geselekteerde paragrawe uit Appendix A en D en Hoofstukke 1 tot 7 word uit die handboek behandel.
Op SunLearn verskyn daar van tyd tot tyd oplossings van tutoriale.
Die punt word soos volg bereken: prestasiepunt (PP) = 0,2 × SP + 0,3 × A1 + 0,5 × A2.
Let asseblief op die volgende reëlings in verband met die tutoriale: (a) Bywoning van alle tutoriale is verpligtend, ook vir studente wat die kursus herhaal. (b) Studente wat die kursus herhaal en wat tutoriaalbotsings het met ‘n ander (tweedejaar) tutoriaal of praktika moet reëlings tref om die tutoriaaltoetse tydens die tutoriaalsessies te kom skryf. Versuim om dit te doen, sal tot gevolg hê dat die student toelating tot die eksamen geweier word.
Die oplossing van die tutoriaalprobleme sal die dag na die tutoriaal op WebCT beskikbaar wees.
Ten einde te bepaal of u die werk onder die knie het, moet u gereeld ‘n verskeidenheid van probleme uit die Exercises in die handboek doen. Die dosent mag tydens die lesings ‘n aantal van hierdie probleme uitlig, maar dit bly u eie verantwoordelikheid en sal nie nagesien word nie.
Vra gerus u dosent om te help as u iets nie verstaan nie of vashaak met ‘n probleem. Die dosent is beskikbaar net na afloop van elke klas, asook in sy/haar kantoor (verkieslik op afspraak).
Verstaan die basiese begrippe van intervalnotasie, absolutewaardes, oplos van ongelykhede van reële getalle.
Moet bewyse met behulp van induksie kan doen en die binomiese stelling kan hanteer.
Verstaan begrippe in verband met funksies van een veranderlike: definisieversamelings, limiete van funksies, kontinuïteit van funksies.
Alle differensiasiereëls en – formules kan aflei en kan toepas.
Onbepaalde integrasietegnieke ken en kan toepas (substitusie).
Toepassings van beide differensiasie en integrasie kan doen (sien in die verband die Module-inhoud hierbo).